CELEX: 62016CN0392
Language: el
Date: 2016-07-13 00:00:00
Title: Υπόθεση C-392/16: Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 13 Ιουλίου 2016 — Marcu Dumitru κατά Agenţia Naţională de Administrare Fiscală (ANAF) και Direcția Generală Regională a Finanțelor Publice București

26.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/16
            
         Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 13 Ιουλίου 2016 — Marcu Dumitru κατά Agenţia Naţională de Administrare Fiscală (ANAF) και Direcția Generală Regională a Finanțelor Publice București
   (Υπόθεση C-392/16)
   (2016/C 350/21)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Bucureşti
   
      Διάδικοι στην υπόθεση της κύριας δίκης
   
   
      Προσφεύγων: Marcu Dumitru
   
      Καθών η προσφυγή: Agenţia Naţională de Administrare Fiscală (ANAF) et Direcția Generală Regională a Finanțelor Publice București
   
      Προδικαστικό ερώτημα
   
   Εάν, υπό περιστάσεις όπως αυτές της διαφοράς της κύριας δίκης, η οδηγία 77/388/ΕΟΚ (1) (οδηγία ΦΠΑ) και η οδηγία 2006/112/ΕΚ (2) αντίκεινται σε εθνική νομοθετική ρύθμιση ή φορολογική πρακτική κατά την οποία ο μηχανισμός αντιστροφής της επιβάρυνσης (μέτρα απλούστευσης) -ο οποίος κατά το χρονικό εκείνο σημείο εφαρμοζόταν υποχρεωτικά όσον αφορά τις σχετικές με ακίνητα συναλλαγές μεταξύ υποκειμένων στον ΦΠΑ- δεν έχει εφαρμογή σε υποκείμενο στον φόρο που υποβάλλεται σε έλεγχο και κατόπιν του ελέγχου αυτού εγγράφεται στο μητρώο ΦΠΑ, με το αιτιολογικό ότι το εν λόγω πρόσωπο δεν είχε ζητήσει ή επιτύχει, πριν την πραγματοποίηση των συναλλαγών ή κατά το χρονικό σημείο υπερβάσεως του ανωτάτου ορίου, την εγγραφή στο μητρώο ΦΠΑ.
   
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ 1977, L 145, σ. 1).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).